АҞӘА, рашәара 12 – Sputnik. Иорданиеи Ливани рҟынтәи ахҵәацәа рыԥсадгьыл ахь ихынҳәит. Аушьҭырҭатә ҭыԥқәа "Джейдет-Ябус", "Телль-Калах", "Насиб" ирхысит зықьҩык инареиҳаны ауааԥсыра ҳәа аанацҳауеит РИА Новости.
"Ииасыз уахи-ҽни ирылагӡаны Шьамтәылатәи арабтә республикахь аҳәаанырцәтәи аҳәынҭқаррақәа рҟынтәи ихынҳәит 1 038-ҩык ахҵәацәа, Ливанынтәи – 327-ҩык (98-ҩык аҳәса, 167-ҩык ахәыҷқәа), Иорданиантәи аушьҭырҭатә ҭыԥ "Насиб" иахысит 711-ҩык (213-ҩык аҳәса, 363-ҩык ахәыҷқәа)", - ҳәа аҳәоит адырраҭараҿы.
Иара убасгьы иазгәаҭоуп Дамаск апровинциа Кабр-Ес-Сит аҟны урыстәылатәи аган агуманитартә акциа шымҩаԥнагаз, еиҳа зымчхара ԥку аҭаацәарақәа 2 018 тонна афатә-ажәтә шрыҭаз.
Шьамтәыла анџьныртә ар ҟәшақәа аҵыхәтәантәи аамҭазы аминақәа рҟынтәи рхы иақәиҭыртәит апровинциа Дераа аҿы х-гектарк адгьыл.
Шьамтәыла, бџьаршьҭыхлатәи аиҿагылара мҩаԥысуеит 2011 шықәса раахыс 2017 шықәса анҵәамҭазы ирылаҳәан атеррористтә гәыԥ аиа ишаиааиу азы.
Иахьатәи аамҭазы аполитикатә ҭышәынтәалара, атәыла аиҭашьақәыргылара, ахҵәацәа рырхынҳәра иаҿуп.